Publication: Magyar Közlöny
Issue: MK-2010-31 (Year: 2010, Number: 31)
Era: contemporary
Section: 38/2002. (IX. 25.) AB határozat, ABH 2002, 270–271.]
Paragraph Index: 1979

2. Hatékony jogvédelmet jelenthet-e a jogorvoslatbiztosítása? 3. A jogorvoslathozvaló jog korlátozásáraalkotmányos indokkal került-e sor? 4. Arányos-e az alapjogkorlátozás? Az Alkotmánybíróság az 1636/D/1991. AB határozatban egy alkotmányjogi panasz kapcsán már megállapította, hogy önmagában véve a Pp. 233. § (3) bekezdés b) pontja nem sérti a jogorvoslathoz való jogot. Az indokolás szerint: „A polgári (peres) eljárásban igénybe vehetõ jogorvoslatnak (perorvoslatnak) nem egyedüli formája a fellebbezés. Nem azonosak az alkotmányossági követelmények az érdemi, ügydöntõ vagy a fél helyzetét, jogait lényegesen befolyásoló bírósági döntések, illetõleg a nem ilyen jellegû bírósági döntések elleni jogorvoslati formával szemben. A nem érdemi, nem ügydöntõ döntések tekintetében a külön fellebbezésnek, mint a jogorvoslat egyik formájának kizárása nem feltétlenül alkotmányellenes.” (ABH 1992, 515, 516.) Egy késõbbi, más tárgykörû alkotmányjogi panasz kapcsán az Alkotmánybíróság ismét megvizsgálta a Pp. hivatkozott rendelkezését az Alkotmány 57. § (5) bekezdésével összefüggésben. A határozat indokolása megerõsítette, hogy „az eljárás során hozott, az eljárás menetének irányítását célzó, pervezetõ végzések elleni önálló fellebbezés kizárása nemellentétesazAlkotmány57.§ (5) bekezdésébenfoglaltakkal.”[770/B/2002.ABhatározat,ABH2005, 1094, 1098.] Jelen ügyben az Alkotmánybíróság azt hangsúlyozza, hogy a jogorvoslathoz való jog sérelmérõl nem lehet kizárólag a Pp. 233. § (3) bekezdés b) pontjának utólagos normakontrolljárairányuló eljárásban állást foglalni. Önmagában a Pp. vizsgált rendelkezése nem korlátozza a jogorvoslathoz való jogot, mert kimondja, hogy van helye fellebbezésnek a végzésekkel szemben, ha „törvény a fellebbezést külön megengedi”. Következésképpen az Alkotmánybíróság – a benyújtott alkotmányjogi panasz alapján, a korábbi alkotmánybírósági határozatokat is figyelembe véve – úgy foglalt állást, hogy a Pp. 233. § (3) bekezdés b) pontja nem ellentétes az Alkotmány 57. § (5) bekezdésével.

Source: https://magyarkozlony.hu/hivatalos-lapok/59d593fc58852f0cfe50af5cebecee305904d292/dokumentumok/71df9f128f17adeb7e659b7f34379fa74e2f191f/letoltes